
ประกาศองค์การบริหารส่วนตำบลมะม่วงสองต้น
เรื่อง  รับสมัครบุคคลเพื่อการสรรหาและการเลือกสรรเป็นพนักงานจ้าง
ขององค์การบริหารส่วนตำบลมะม่วงสองต้น

........................................

ด้วยองค์การบริหารส่วนตำบลมะม่วงสองต้น ประสงค์จะรับสมัครบุคคลเพื่อจัดจ้างเป็นพนักงานจ้าง ฉะนั้น  อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช (ก.อบต.จังหวัด)  เรื่องหลักเกณฑ์และเงื่อนไขเกี่ยวกับพนักงานจ้าง  ลงวันที่  ๒๖  กรกฎาคม  ๒๕๔๗  จึงประกาศรับสมัครบุคคลเพื่อการสรรหาและการเลือกสรร โดยมีรายละเอียด ดังต่อไปนี้
๑.  ตำแหน่งที่รับสมัคร
 
  
พนักงานจ้างตามภารกิจ (ผู้มีคุณวุฒิ)


๑.  ตำแหน่ง  ผู้ช่วยนักพัฒนาชุมชน


จำนวน  ๑  อัตรา
รายละเอียดแต่ละตำแหน่งปรากฏอยู่ในรายละเอียดเกี่ยวกับการรับสมัครแนบท้ายประกาศนี้
๒.  คุณสมบัติทั่วไป และคุณสมบัติเฉพาะสำหรับตำแหน่งของผู้มีสิทธิสมัครเข้ารับการสรรหาและการเลือกสรร
     ๒.๑  คุณสมบัติทั่วไป  ผู้สมัครสอบคัดเลือกต้องมีคุณสมบัติและไม่มีลักษณะต้องห้ามตามข้อ  ๔  แห่งประกาศคณะกรรมการพนักงานส่วนตำบลจังหวัดนครศรีธรรมราช  เรื่อง  หลักเกณฑ์เกี่ยวกับพนักงานจ้าง  ลงวันที่  ๒๖  กรกฎาคม  ๒๕๔๗  ดังต่อไปนี้

(๑)  มีสัญชาติไทย
(๒)  มีอายุไม่ต่ำกว่า  ๑๘  ปี  และไม่เกิน  ๖๐  ปี  
(๓)  ไม่เป็นบุคคลล้มละลาย
(๔)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้  ไร้ความสามารถ  หรือจิตฟั่นเฟือนไม่สมประกอบ  หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล
(๕)  ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่ในพรรคการเมือง
(๖)  ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่นสมาชิกสภาท้องถิ่น
(๗)  ไม่เป็นผู้เคยต้องรับโทษจำคุกโดยคำพิพากษาถึงที่สุด  ให้จำคุกเพราะกระทำความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
(๘)  ไม่เป็นผู้เคยถูกลงโทษให้ออก  ปลดออก  หรือไล่ออกจากราชการ  รัฐวิสาหกิจ  หรือหน่วยงานอื่นของรัฐ
(๙)  ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจหรือพนักงานหรือลูกจ้างของราชการส่วนท้องถิ่น
/๒.๒ คุณสมบัติ...
หมายเหตุ  ผู้ที่ผ่านการสรรหาและการเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่นและต้องนำใบรับรองแพทย์ ซึ่งออกให้ไม่เกิน ๑ เดือน และแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับข้าราชการหรือพนักงานส่วนท้องถิ่น มายื่นด้วย
     ๒.๒  คุณสมบัติเฉพาะสำหรับตำแหน่ง

ผู้สมัครต้องมีคุณสมบัติเฉพาะสำหรับตำแหน่ง ตามที่ระบุไว้ในรายละเอียดเกี่ยวกับการรับสมัครแต่ละตำแหน่ง แนบท้ายประกาศนี้
๓.  การรับสมัคร
     ๓.๑  วันเวลาและสถานที่รับสมัคร

ผู้ประสงค์จะสมัครสอบคัดเลือก  สมัครด้วยตนเองได้ที่งานกองการเจ้าหน้าที่  สำนักงานปลัด  องค์การบริหารส่วนตำบลมะม่วงสองต้น  ตั้งแต่วันที่  ๔ – ๑๔  สิงหาคม  ๒๕๕๘    ในวันและเวลาราชการ  สอบถามรายละเอียด  โทร. ๐-๗๕๓๑-๐๕๕๐ 
๓.๒ หลักฐานที่ต้องยื่นพร้อมใบสมัคร
 ผู้สมัครสอบคัดเลือกจะต้องยื่นใบสมัครด้วยตนเอง  โดยกรอกรายละเอียดในใบสมัครให้
ถูกต้องและครบถ้วน  พร้อมทั้งนำเอกสารฉบับจริง  และสำเนารับรองความถูกต้อง  อย่างละ ๑ ชุด  ดังนี้
(๑)  สำเนาวุฒิการศึกษา  
(๒)  รูปถ่ายหน้าตรง ไม่สวมหมวกและไม่ใส่แว่นตาดำ ขนาด ๑ นิ้ว จำนวน ๒ รูป ถ่ายมาแล้วไม่เกิน ๖ เดือน
(๓)  สำเนาทะเบียนบ้าน
(๔)  สำเนาบัตรประจำตัวประชาชน
(๕)  หนังสือรับรองประสบการณ์การทำงานจากหน่วยงานเดิม

(๕)  ใบรับรองแพทย์  ซึ่งออกไม่เกิน ๑ เดือน  นับแต่วันตรวจร่างกาย
(๖)  เอกสารอื่นๆ ที่เกี่ยวข้อง  เช่น  หลักฐานการเปลี่ยนชื่อ - นามสกุล  

ทั้งนี้  ในหลักฐานทุกฉบับ ให้ผู้สมัครเขียนคำรับรองสำเนาถูกต้องและลงชื่อกำกับไว้ด้วย

     ๓.๓  ค่าธรรมเนียมการสมัคร


-  ผู้สมัครสอบคัดเลือกจะต้องเสียค่าธรรมเนียมในการสมัครสอบ  ๑๐๐  บาท

     ๓.๔  เงื่อนไขในการสมัคร


ผู้สมัครเข้ารับการสรรหาและการเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใด ๆ หรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว หากตรวจสอบพบเมื่อใด ให้ถือว่าการรับสมัครและการได้เข้ารับการสรรหาและการเลือกสรรครั้งนี้เป็นโมฆะสำหรับผู้นั้น ตั้งแต่ต้น
๔.   การประกาศรายชื่อผู้มีสิทธิรับการประเมินสมรรถนะ และกำหนดวัน เวลา สถานที่ใน
การประเมินสมรรถนะ

  ประกาศรายชื่อผู้มีสิทธิรับการประเมินสมรรถนะเป็นพนักงานจ้างขององค์การบริหารส่วนตำบลมะม่วงสองต้นในวันที่ ๑๗  สิงหาคม ๒๕๕๘  และจะดำเนินการประเมินสมรรถนะ ในวันที่ ๒๔  สิงหาคม  ๒๕๕๘ ณ องค์การบริหารส่วนตำบลมะม่วงสองต้น
๕. หลักเกณฑ์และวิธีการเลือกสรร
ผู้สมัครต้องได้รับการประเมินสมรรถนะตามหลักเกณฑ์การประเมิน ตามรายละเอียดเกี่ยวกับการรับสมัครแนบท้ายประกาศนี้
6. หลักเกณฑ์การตัดสิน
ผู้ที่ถือว่าเป็นผู้ผ่านการเลือกสรรจะต้องเป็นผู้ที่ได้รับคะแนนในการประเมินสมรรถนะไม่ต่ำกว่าร้อยละ ๖๐ โดยการดำเนินการจัดจ้างจะเป็นไปตามลำดับคะแนนที่สอบได้
7. การประกาศรายชื่อและการขึ้นบัญชีรายชื่อผู้ผ่านการเลือกสรร
               ประกาศรายชื่อผู้ผ่านการคัดเลือกเป็นพนักงานจ้างขององค์การบริหารส่วนตำบลมะม่วงสองต้น ในวันที่   ๒๕  สิงหาคม  ๒๕๕๘   ณ องค์การบริหารส่วนตำบลมะม่วงสองต้น  โดยบัญชีรายชื่อดังกล่าวให้เป็นอันยกเลิกหรือสิ้นสุดผลไปเมื่อเลือกสรรครบกำหนด ๑ ปี นับวันขึ้นบัญชี หรือนับแต่วันประกาศรับสมัครในตำแหน่งที่มีลักษณะงานเดียวกันนี้ใหม่แล้วแต่กรณี

๘.  การจัดทำสัญญาจ้างผู้ผ่านการเลือกสรร

     ผู้ผ่านการเลือกสรรจะต้องทำสัญญาจ้างตามที่องค์การบริหารส่วนตำบลมะม่วงสองต้นกำหนด


จึงประกาศมาเพื่อให้ทราบโดยทั่วกัน
ประกาศ  ณ  วันที่  ๒๑  กรกฎาคม  พ.ศ.  ๒๕๕๘
(นายปราโมทย์  สวนประพัฒน์)
นายกองค์การบริหารส่วนตำบลมะม่วงสองต้น
ผนวก  ก
รายละเอียดการรับสมัครสอบคัดเลือก
ท้ายประกาศองค์การบริหารส่วนตำบลมะม่วงสองต้น
เรื่อง  รับสมัครสอบคัดเลือกบุคคลเพื่อบรรจุและแต่งตั้งเป็นพนักงานจ้าง

-----------------------------------
ตำแหน่ง  ผู้ช่วยนักพัฒนาชุมชน
ลักษณะงานที่ปฏิบัติ
เป็นเจ้าหน้าที่ชั้นต้นปฏิบัติงานที่ยากพอสมควรเกี่ยวกับการพัฒนาชุมชน  โดยปฏิบัติหน้าที่
อย่างใดอย่างหนึ่ง  หรือหลายอย่าง เช่น  สำรวจข้อมูลเบื้องต้นในเขตพัฒนาชุมชน  เพื่อจัดทำแผนงาน  ดำเนินการและสนับสนุนให้มีการรวมกลุ่มของประชาชนประเภทต่าง ๆ แสวงหาผู้นำท้องถิ่นเป็นผู้นำและเป็นที่ปรึกษากลุ่มในการพัฒนาชุมชน ดูแลส่งเสริมประชาชนให้มีความสนใจ ความเข้าใจและความคิดริเริ่มในการพัฒนาชุมชนในท้องถิ่นของตน ร่วมทำงานพัฒนากับประชาชนในท้องถิ่นอย่างใกล้ชิด ให้คำแนะนำและฝึกอบรมประชาชนในท้องถิ่นตามวิธีการและหลักการพัฒนาชุมชน เพื่อเพิ่มผลผลิตและเพิ่มรายได้ต่อครอบครัวในด้านการเกษตรและอุตสาหกรรมในครัวเรือน อำนวยความสะดวกและประสานงานกับหน่วยงานอื่น ๆ ที่เกี่ยวข้อง เพื่อช่วยเหลือประชาชนในท้องถิ่นทุรกันดาร ติดตามผลงานและจัดทำรายงานต่าง ๆ เป็นต้น และปฏิบัติหน้าที่อื่นที่เกี่ยวข้อง
คุณสมบัติเฉพาะตำแหน่ง
1. ได้รับปริญญาตรีหรือเทียบได้ไม่ต่ำกว่านี้ทุกสาขาที่ ก.พ., ก.ค. หรือ ก.จ.รับรอง   หรือ 
2. ได้รับประกาศนียบัตรชั้นสูงบัณฑิตอาสาสมัคร 
ค่าตอบแทน


ได้รับค่าตอบแทน  เป็นเงิน  ๑๕,๐๐๐.-  บาท/เดือน  

ระยะเวลาการจ้าง


๑  ตุลาคม   ๒๕๕๘ – ๓๐ กันยายน  ๒๕๕๙  (๑ ปี)  โดยจะต้องผ่านการประเมินผลการปฏิบัติงานปีละสองครั้ง
หลักเกณฑ์และวิธีการคัดเลือก
วิธีการคัดเลือกในแต่ละภาคเป็นดังนี้
 ๑.  ภาค ก ภาคความรู้ความสามารถทั่วไป  (คะแนนเต็ม  ๕๐  คะแนน)


๑.  รัฐธรรมนูญแห่งราชอาณาจักรไทย  พุทธศักราช  ๒๕๕๐

๒.  พระราชบัญญัติสภาตำบลและองค์การบริหารส่วนตำบล  พ.ศ. ๒๕๓๗  และที่แก้ไขเพิ่มเติมจนถึงปัจจุบัน

๓.  พระราชบัญญัติกำหนดแผนและขั้นตอนการกระจายอำนาจให้องค์กรปกครอง
ส่วนท้องถิ่น  พ.ศ. ๒๕๔๒  และที่แก้ไขเพิ่มเติมจนถึงปัจจุบัน


๔.  การใช้ภาษาและหลักเหตุผล

๕.  ความรู้ทั่วไปเกี่ยวกับเศรษฐกิจ  สังคมและการเมืองการปกครอง
 
๖.  ความรู้เบื้องต้นเกี่ยวกับพนักงานจ้าง
/๒. ภาค ข...
๒.  ภาค ข ภาคความรู้ความสามารถเฉพาะตำแหน่ง  (คะแนนเต็ม  ๕๐  คะแนน)


๑.  ความรู้เกี่ยวกับการพัฒนาชุมชน

๒.  ระเบียบสำนักนายกรัฐมนตรีว่าด้วยงานสารบรรณ  พ.ศ. ๒๕๒๖

 
๓.  ระเบียบกระทรวงมหาดไทย ว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ.๒๕๔๘
๔.  ระเบียบกระทรวงมหาดไทย ว่าด้วยหลักเกณฑ์การจ่ายเบี้ยยังชีพผู้สูงอายุขององค์กรปกครองส่วนท้องถิ่น พ.ศ.๒๕๕๒
๕. ระเบียบกระทรวงมหาดไทย ว่าด้วยหลักเกณฑ์การจ่ายเบี้ยยังชีพความพิการให้คนพิการขององค์กรปกครองส่วนท้องถิ่น พ.ศ.๒๕๕๓
๓.  ภาค  ค  ภาคความเหมาะสมกับตำแหน่ง  (คะแนนเต็ม  ๑๐๐  คะแนน)  
 
๑.  โดยวิธีการสัมภาษณ์  (๕๐  คะแนน)  พิจารณาความเหมาะสมกับตำแหน่งหน้าที่จากประวัติส่วนตัว  ประวัติการศึกษา  ประวัติการทำงาน  และพฤติกรรมที่ปรากฏทางอื่นของผู้เข้าสอบและจากการสัมภาษณ์  เช่น  ความรู้ที่อาจใช้ประโยชน์ในการปฏิบัติงานในหน้าที่  ความสามารถ  ประสบการณ์  ท่วงทีวาจา  อุปนิสัย  อารมณ์  ทัศนคติ  จริยธรรมและคุณธรรม  ปฏิภาณไหวพริบและบุคลิกภาพ  เป็นต้น  
เกณฑ์การตัดสิน

๑.  ผู้สอบแข่งขันจะต้องมีผลคะแนนทดสอบภาค ก ภาคความรู้ความสามารถทั่วไป  (ข้อ ๑.)  ภาค ข ภาคความรู้ความสามารถเฉพาะตำแหน่ง  (ข้อ  ๒.)  รวมกันไม่ต่ำกว่าร้อยละ  ๖๐  จึงจะมีสิทธิเข้ารับการทดสอบภาค ค ภาคความเหมาะสมกับตำแหน่ง  (ข้อ ๓.)

๒.  ผู้ที่ผ่านการคัดเลือกให้ถือเกณฑ์ว่าต้องเป็นผู้สอบได้คะแนนในทุกภาค  (ภาค ก ภาคความรู้ความสามารถทั่วไป  (ข้อ ๑.)  ภาค ข ภาคความรู้ความสามารถเฉพาะตำแหน่ง  (ข้อ ๒.) และภาค ค ภาคความเหมาะสมกับตำแหน่ง  (ข้อ ๓.)  รวมกันไม่ต่ำกว่าร้อยละ  ๖๐

 ๓.  กรณีที่ผลคะแนนการทดสอบเท่ากัน  จะเรียงลำดับที่จากผู้สอบได้คะแนนรวมภาค  ข  ภาคความรู้ความสามารถเฉพาะตำแหน่ง  (ข้อ ๒.) และภาค ค ภาคความเหมาะสมกับตำแหน่ง (ข้อ ๓.) สูงสุดลงมาตามลำดับ  ในกรณีที่มีผู้สอบได้คะแนนรวมเท่ากัน  จะให้ผู้สอบได้คะแนนภาค ข ภาคความรู้ความสามารถเฉพาะตำแหน่ง (ข้อ ๒.)  มากกว่าเป็นผู้อยู่ในลำดับที่สูงกว่า  ถ้าได้คะแนนเท่ากันให้ผู้ได้รับหมายเลขประจำตัวสอบก่อนเป็นผู้อยู่ในลำดับที่สูงกว่า

๔.  ในกรณีที่การทดสอบภาค ก ภาคความรู้ความสามารถทั่วไป (ข้อ ๑.)  และภาค ข ภาคความรู้ความสามารถเฉพาะตำแหน่ง  (ข้อ ๒.) ไม่มีผู้สอบแข่งขันที่ผ่านเกณฑ์ร้อยละ  ๖๐  คณะกรรมการดำเนินการสรรหาและเลือกสรรบุคคลเป็นพนักงานงาน  อาจพิจารณาปรับเกณฑ์การตัดสินผู้ผ่านการประเมินหรือดำเนินการอื่นใดตามความเหมาะสม

/วัน เวลา และสถานที่...
วัน  เวลา  และสถานที่สอบคัดเลือก

จะดำเนินการสอบคัดเลือก ณ  องค์การบริหารส่วนตำบลมะม่วงสองต้น  ตำบลมะม่วงสองต้น  อำเภอเมืองนครศรีธรรมราช  จังหวัดนครศรีธรรมราช  ตามรายละเอียดดังนี้

